| Medaljeoversikt |
| --- |
| Konkurrerte for Brasils flagg Brasil |
| Friidrett: |
| Friidrett Søramerikansk mesterskap i friidrett |
| Sølv | Santiago 1956 |  Høydehopp |
| Bronse | Santiago 1956 |  Kulestøt |
| Gull | São Paulo 1954 |  Kulestøt |
| Sølv | São Paulo 1954 |  Høydehopp |
| Sølv | São Paulo 1954 |  4x100 m |
| Gull | Buenos Aires 1952 |  Høydehopp |
| Gull | Lima 1949 |  Høydehopp |
| Gull | Lima 1949 |  4x100 m |
| Sølv | Lima 1949 |  Kulestøt |
| Gull | Montevideo 1945 |  Kulestøt |
| Gull | Montevideo 1945 |  200 m |
| Sølv | Montevideo 1945 |  Lengdehopp |
| Bronse | Montevideo 1945 |  Høydehopp |
| Sølv | Buenos Aires 1941 |  200 m |
| Friidrett Panamerikanske leker |
| Bronse | Buenos Aires 1951 |  Høydehopp |

**Elizabeth Clara Müller-Gonçalves** (født **Elizabeth Clara Müller** 8. juni 1926 i São Paulo, død 12. juli 2010 i Abelardo Luz) var en brasiliansk friidrettsutøver, som konkurrerte i høydehopp, lengdehopp, sprintløp og kulestøt på 1940- og 50-tallet. Hun ble søramerikansk mester til sammen seks ganger i øvelsene kulestøt, høydehopp og lengdehopp, samt på 200 meter og 4 x 100 meter stafett, i perioden 1945 - 1954.

Idrettskarriere
---------------

Müller deltok i Søramerikansk mesterskap i friidrett 1941, og fikk der sølv på 200 meter, bak Lelia Spuhr fra Argentina. Under Søramerikansk mesterskap i friidrett 1945 fikk hun fire medaljer; hun vant kulestøt og 200 meter, og hun fikk sølv i lengdehopp og bronse i høydehopp. Det ble arrangert et uoffisielt Søramerikansk mesterskap i friidrett i 1946, og fikk der sølv på 200 meter og i høydehopp, lengdehopp og kulestøt. I tillegg fikk hun bronse på 100 meter, bak Beatriz Kretschmer og Anegret Weller, begge fra Chile. På 200 meter tangerte hun den søramerikanske rekorden, med 25,8 sekunder.

Hun representerte Brasil under Sommer-OL 1948, og kom der på 17.-plass i høydehopp. Hun deltok også i kulestøt, og fikk der 13. beste resultat i kvalifiseringen, men var ikke blant de 12 som gikk til finalerunden. På 100 meter kom hun på fjerde- og sisteplass i sitt kvalifiseringsheat, og gikk ikke videre til semifinalene.

Hun deltok igjen under Søramerikansk mesterskap i friidrett 1949, og fikk der gull i høydehopp og på 4 x 100 meter stafett, og hun fikk sølv i kulestøt, bak Ingeborg Mello fra Argantina. Hun deltok i sine første og eneste Panamerikanske leker i 1951. Der fikk hun bronse i høydehopp.

Under Søramerikansk mesterskap i friidrett 1952 vant hun høydehopp, foran Deyse de Castro og María Cañas. Hun deltok i uoffisielt Søramerikansk mesterskap i friidrett 1953, og fikk der sølv i høydehopp, bak Deyse de Castro, og bronse i kulestøt. Hun fikk sølv i høydehopp under Søramerikansk mesterskap i friidrett 1954, bak Delia Díaz, men vant kulestøt og fikk sølv på 4 x 100 meter stafett. I 1956 deltok hun i Søramerikansk mesterskap i friidrett 1956, og fikk der sølv i høydehopp og bronse i kulestøt.

Referanser
----------

1. 1 2 3  Sports-reference.com - *Elizabeth Müller*, besøkt 15. november 2020.
2. 1 2 3  GBR Athletics - *South American Championships (women)*, besøkt 15. november 2020.
3. 1 2  GBR Athletics - *South American Championships (unofficial)*, besøkt 15. november 2020.
4. ↑  GBR Athletics - *Pan American Games*, besøkt 15. november 2020.

Eksterne lenker
---------------

* (en) Elizabeth Müller – Olympics.com Rediger på Wikidata

* (en) Elizabeth Müller – Olympic.org Rediger på Wikidata

* (en) Elizabeth Müller – Olympedia Rediger på Wikidata

* (en) Elizabeth Müller – Sports-Reference (OL-resultater – arkivert) Rediger på Wikidata

* (en) Elizabeth Müller – World Athletics Rediger på Wikidata

* (en) Elizabeth Müller – Track and Field Statistics Rediger på Wikidata
* (en) Elizabeth Müller - Athletics Podium

|  |  |
| --- | --- |
| Oppslagsverk/autoritetsdata | Prabook
 |